ফের শহরে অগ্নিকান্ড! পুড়ে ছাই গোটা এলাকা

কলকাতা: রবিবার গভীর রাতে ফের শহর কলকাতায় অগ্নিকান্ডের ঘটনা! শরৎ বোস রোডের ডেকরেটার্সের গুদামে লাগে আগুন। গুদামের সমস্ত জিনিসই পুড়ে ছাই হয়ে গেছে। রাতেই ঘটনাস্থলে পৌঁছয় দমকল বাহিনী। আর আজ অর্থাৎ সোমবার সকাল থেকে এলাকায় মোতায়েন করা হয়েছে পুলিশ।

আরও পড়ুন: ক্ষমা চাইলেও বাংলার আরএসএস নেতাকে ছাড়ছেন না মালবীয়

গতকাল অর্থাৎ রবিবার গভীর রাতে যখন আগুনটি লাগে তা প্রথমে নজরে আসে স্থানীয়দের। কালো ধোঁয়ায় ঢাকে গোটা এলাকা। আগুনের খবর পেয়ে তড়িঘড়ি সেখানে উপস্থিত হয় দমকল। প্রথমে ঘটনাস্থলে পৌঁছয় ১ থেকে ২ টি ইঞ্জিন, কিন্তু আগুন কোনভাবেই নিয়ন্ত্রণে না আসায় ঘটনাস্থলে পৌঁছয় মোট ১২ টি ইঞ্জিন। তারপর মোট এক ঘন্টার প্রচেষ্টায় নিয়ন্ত্রণে আসে আগুন।

তবে কী কারণে আগুন লাগল তা এখনও জানা যায়নি। ইতিমধ্যেই গোটা বিষয়টি খতিয়ে দেখছে পুলিশ। রাতের এই ঘটনার পর সকাল থেকেই এলাকায় মোতায়েন করা হয়েছে পুলিশ। আপাতত ওই গুদামটি তালাবন্ধ অবস্থায় রাখা হয়েছে।

দেখুন অন্য খবর